
 4.9.2015
 BG
 Официален вестник на Европейския съюз
 L 231/7
 РЕГЛАМЕНТ ЗА ИЗПЪЛНЕНИЕ (ЕС) 2015/1491 НА КОМИСИЯТА
 от 3 септември 2015 година
 за изменение на Регламент (ЕС) No 37/2010 по отношение на субстанцията виргиниамицин
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) No 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) No 726/2004 на Европейския парламент и на Съвета (1), и по-специално член 14 във връзка с член 17 от него,
 като взе предвид становището на Европейската агенция по лекарствата, изготвено от Комитета по лекарствените продукти за ветеринарна употреба,
 като има предвид, че:
 (1)
 Съгласно член 17 от Регламент (ЕО) No 470/2009 максимално допустимите стойности на остатъчните количества (наричани по-долу „МДСОК“) за фармакологичноактивни субстанции, предназначени за употреба в Съюза във ветеринарномедицински продукти за животни, отглеждани за производство на храни, или в биоцидни продукти, използвани в животновъдството, се установяват в регламент.
 (2)
 Фармакологичноактивните субстанции и тяхната класификация по отношение на МДСОК в храните от животински произход са посочени в таблица 1 от приложението към Регламент (ЕС) No 37/2010 на Комисията (2).
 (3)
 Субстанцията виргиниамицин все още не е включена в тази таблица.
 (4)
 До Европейската агенция по лекарствата (наричана по-долу „ЕМА“) бе подадено заявление за установяване на МДСОК за виргиниамицин при пилета.
 (5)
 Въз основа на становището на Комитета по лекарствените продукти за ветеринарна употреба Европейската агенция по лекарствата (EMA) препоръча установяването на МДСОК за виргиниамицин, приложими за мускул, кожа и мазнина, черен дроб и бъбрек от пилета, при условие че субстанцията не се използва при животни, от които се добиват яйца за консумация от човека.
 (6)
 В съответствие с член 5 от Регламент (ЕО) No 470/2009 ЕМА трябва да разгледа възможността МДСОК, установени за фармакологичноактивна субстанция в определен хранителен продукт, да бъдат използвани по отношение на друг хранителен продукт, получен от същия вид животни, или МДСОК, установени за фармакологичноактивна субстанция при един или повече видове, да бъдат използвани и за други видове животни.
 (7)
 EMA счете за целесъобразно МДСОК за виргиниамицин при пилета да бъдат прилагани и за домашни птици.
 (8)
 Поради това Регламент (ЕС) No 37/2010 следва да бъде съответно изменен.
 (9)
 Целесъобразно е на заинтересованите страни да се предостави разумен срок за приемане на необходимите мерки за привеждане в съответствие с новите МДСОК.
 (10)
 Мерките, предвидени в настоящия регламент, са в съответствие със становището на Постоянния комитет по ветеринарните лекарствени продукти,
 ПРИЕ НАСТОЯЩИЯ РЕГЛАМЕНТ:
 Член 1
 Приложението към Регламент (ЕС) No 37/2010 се изменя в съответствие с приложението към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 3 ноември 2015 г.
 Настоящият регламент е задължителен